ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 มิ.ย. 2558

สรุปภาวะตลาดภาคเช้า : SET ทรงๆ ด้วยวอลุ่มเบาบาง – SET ช่วงเช้าผิดคาด คือ ไม่อ่อนตัว แต่กลับทรงถึงฟื้นตัวได้ ด้วยแรงซื้อในหุ้นหลักบางตัว อย่างละนิดอย่างละหน่อย ประคองตลาดไว้ ท่ามกลางภาวะตลาดต่างประเทศซึ่งความกังวลยังปกคลุมอยู่ จากปัญหาหนี้กรีซ และก่อนประชุมเฟด เรื่องดอกเบี้ยในคืนนี้-คืนพรุ่งนี้ ทั้งนี้ SET ปิดภาคเช้าที่ระดับ 1505.95 จุด (+0.27%) ด้วยมูลค่าซื้อขายเพียง 1.3 หมื่นลบ. กลุ่มหลัก พลังงานพยุงตลาด ปิดบวก +0.5% ส่วน ICT และแบงก์ ทรงตัว ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :ช่วงบ่าย: ยังมีโอกาสอ่อนตัวลงได้อยู่ ตราบใดที่ยังไม่สามารถขึ้นยืนเหนือระดับ 1508 จุดได้ ด้วยความกังวลปัญหาหนี้กรีซ และก่อนเฟดประชุมเรื่องดอกเบี้ย อย่างไรก็ตาม ตามภาพรวม เรายังมองเป็นการอ่อนตัวระยะสั้น เพื่อปรับขึ้นได้ต่อ ซึ่งคาดแนวรับ 1490 จุด ยังรองรับอยู่ ดังนั้น กลยุทธ์ รอซื้อสะสมเมื่ออ่อนตัว ส่วนการเก็งกำไร รอซื้อดักการฟื้นตัวเช่นเดียวกัน โดยเน้นที่แนวรับ 1490-1500 จุด ทั้งนี้ หุ้นแนะนำตามสัญญาณเทคนิค ได้แก่ NUSA (รับ 0.83 ต้าน 0.92 Cut 0.80) และ TLUXE (รับ 8.00 ต้าน 9.00 Cut 7.70)